|  |  |
| --- | --- |
|  **ΕΛΛΗΝΙΚΗ ΔΗΜΟΚΡΑΤΙΑ**ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝΠΕΡ/ΚΗ Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ Ν. ΑΙΓΑΙΟΥΥΠΗΡΕΣΙΑ ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ ΥΠΟΣΤΗΡΙΞΗΣ |  Ερμούπολη, 02/03/2018 Αρ. Πρωτ. : Φ.24.1/1693 |
| Ταχ. Δ/νση : Ομήρου 15 & Εστίας 2Ταχ. Κώδικας : 84100 ΣύροςΕπικοινωνία : Ευαγγελία ΜήτσιουΤηλέφωνο : 22810 80017Fax : 22810 79635E-mail : mail@naigaiou.pde.sch.gr  | **Προς**:1. Διευθύνσεις Πρωτοβάθμιας & Δευτεροβάθμιας Εκπαίδευσης Νοτίου Αιγαίου (υπόψη υπευθύνων Ο.Φ.Α)2. Σχολικές Μονάδες Πρωτοβάθμιας & Δευτεροβάθμιας Εκπαίδευσης Νοτίου Αιγαίου (μέσω των οικείων Διευθύνσεων) 3. Σχολικούς Συμβούλους Πρωτοβάθμιας και Δευτεροβάθμιας Εκπαίδευσης Νοτίου Αιγαίου**Κοιν**. :Προϊστ. Επιστημονικής & Παιδαγωγικής Καθοδήγησης Πρωτοβάθμιας & Δευτεροβάθμιας Εκπαίδευσης Νοτίου Αιγαίου  |

**Θέμα: «Πρόσκληση συμμετοχής στον 5ο Διεθνή Μαραθώνιο Δρόμο Ρόδου»**

Η Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Νοτίου Αιγαίου, στο πλαίσιο της υποστήριξης και προώθησης δράσεων που προάγουν την άθληση και την ευεξία και της ανάπτυξης συνεργασίας Σχολείου και Τοπικής Κοινωνίας, σας ενημερώνει για τη διεξαγωγή του **5ου Διεθνούς Μαραθωνίου Δρόμου,** στην πόλη τηςΡόδου,την **Κυριακή, 29 Απριλίου 2018.**

Ευελπιστούμε, όπως και στο Μαραθώνιο του 2017, η συμμετοχή της σχολικής κοινότητας, να σηματοδοτήσει την επιτυχία της φετινής διοργάνωσης.

Ο Διεθνής Μαραθώνιος της Ρόδου, είναι πλήρως πιστοποιημένος από τον ΣΕΓΑΣ, την IAAF & την Διεθνή Ομοσπονδία Μαραθωνίων Δρόμων AIMS. Συνδιοργανώνεται από την ΕΑΣ ΣΕΓΑΣ Δωδεκανήσου, την Περιφέρεια Νοτίου Αιγαίου, τον ΔΟΠΑΡ και την αστική μη κερδοσκοπική εταιρεία «Μαραθώνιος Ρόδου», με την υποστήριξη της Ένωσης Ξενοδόχων Ρόδου.

Παράλληλα με το Αγώνισμα του Μαραθωνίου, (42χλμ.) θα διεξαχθούν αγώνες: Ημιμαραθωνίου δρόμου, 10 χλμ., δρόμου 5 χλμ και δρόμου 1.000μ., (μόνο για μαθητές/τριες των Δημοτικών Σχολείων).

Η συμμετοχή αποτελεί μια ευκαιρία για τους μαθητές και τις μαθήτριες, τους/τις εκπαιδευτικούς και τους γονείς να συμμετάσχουν σε μια Διεθνή διοργάνωση και να ζήσουν μια μοναδική εμπειρία.

Παρακαλούμε να ενημερώσετε τις Σχολικές Μονάδες της αρμοδιότητάς σας ώστε, εφόσον το επιθυμούν, να συμμετέχουν μαθητές, μαθήτριες εκπαιδευτικοί και γονείς.

Τα σχολεία που ενδιαφέρονται, μπορούν να αντλήσουν πληροφορίες σχετικά με τους όρους συμμετοχής, την εγγραφή και τις δυνατότητες εθελοντικής δραστηριότητας στην ιστοσελίδα <https://rhodesmarathon.gr/el/> .

Για κάθε επιπλέον πληροφορία: Κλεοπάτρα Τσιτσιπά - Υπεύθυνη εγγραφών, Ε.Α.Σ. Σ.Ε.Γ.Α.Σ. Δωδεκανήσου (224130145).

  **Ο Περιφερειακός Διευθυντής**

 **Πρωτοβάθμιας και Δευτεροβάθμιας Εκπαίδευσης**

 **Νοτίου Αιγαίου**

 **Βασίλειος Καραγιάννης**